[{"text_idx": "#000001", "text": "La Fonduso de Unuig\u0302intaj Nacioj por Infanoj (UNICEF) estis kreita jam en 1946, do frue en la historio de UN. C\u0302i-jare g\u0302i farig\u0302as 75-jara. G\u0302ia vibra kaj trafa intervenado por protekti infanojn tra la mondo memorigas al ni kiom gravas la protektado de rajtoj de infanoj c\u0302ie, kaj gravas la rolo de UN en tiu protektado."}, {"text_idx": "#000002", "text": "C\u0302iu infano rajtas g\u0302ui bazajn servojn kaj profiti okazojn por sia plena disvolvig\u0302o. Protektado kaj zorgo de infanoj estas universala bazo por paco, homaj rajtoj kaj dau\u0306ripova evoluigo."}, {"text_idx": "#000003", "text": "Frue, en 1954, estis deklarita la Monda Infana Tago. Poste, en 1959, la G\u0302enerala Asembleo de UN adoptis la Deklaracion pri la Rajtoj de Infanoj, kaj en 1989 la Konvencion pri la Rajtoj de Infanoj. Tiuj dokumentoj proponas al c\u0302iuj s\u0302tatoj gvidliniojn, por ke infanoj estu unua zorgo."}, {"text_idx": "#000004", "text": "La Raporto de UNICEF de 2021, Statuso de Infanoj Tutmonde \u2014 En mia menso: Antau\u0306enigi, protekti kaj prizorgi la mensan sanon de infanoj \u2014 fokusig\u0302as pri la mensa sano de infanoj kaj adoleskantoj. En ric\u0302aj kaj malric\u0302aj landoj, psika malsano, kaj la manko de zorgo, suferigas infanojn kaj junulojn. C\u0302irkau\u0306 13% de adoleskantoj 10- g\u0302is 19-jarag\u0302aj vivas kun diagnozita psika malsano."}, {"text_idx": "#000005", "text": "Antau\u0306 la pandemio KOVIM-19, c\u0302irkau\u0306 unu el kvin junuloj diris, ke ili jam sentas deprimon. Kaj la pandemio pligrandigis sentojn de necerteco, soleco kaj malg\u0302ojo. Pro tio, registaroj devas pli forte financi iniciatojn pri la mensa sano de junuloj."}, {"text_idx": "#000007", "text": "Lau\u0306 la Universala Deklaracio de Homaj Rajtoj, Unuig\u0302intaj Nacioj proklamis, ke infanoj rajtas al aparta protekto kaj asistado. Infanoj kaj junuloj reprezentas la estontecon, sed ni devas konstrui tiun estontecon nun, per protektado kaj observo de la rajtoj de infanoj."}, {"text_idx": "#000008", "text": "Unu penso pri \u201cKonstrui la estontecon NUN\u201d"}, {"text_idx": "#000015", "text": "Sciigi min retpos\u0302te pri novaj afis\u0302oj."}, {"text_idx": "#000019", "text": "Subtenu UEA per membrig\u0302o: /alighoj/alighilo"}, {"text_idx": "#000020", "text": "Alig\u0302i al 1.182 aliaj abonantoj"}, {"text_idx": "#000022", "text": "Subtenu UEA per membrig\u0302o: "}]